Ο **Λορίς Κάριους** (*Loris Karius*, 22 Ιουλίου 1993) είναι Γερμανός ποδοσφαιριστής, ο οποίος αγωνίζεται ως τερματοφύλακας στη Νιούκασλ Γιουνάιτεντ.
Το 2018 είχε τις περισσότερες επεμβάσεις στο Τσαμπιονς Λιγκ αλλά στον τελικό έκανε πολλά λάθη και για αυτό φημίζεται και λέγεται ότι του κατέστρεψε την καριέρα.

Καριέρα σε συλλόγους
--------------------

### Στουτγκάρδη

Ο Κάριους γεννήθηκε στο Μπίμπεραχ αν ντερ Ρις στη Βάδη-Βυρτεμβέργη. Αγωνίστηκε για τις τοπικές ομάδες ΦΒ Μπίμπεραχ, ΣΓ Μέττενμπεργκ και ΣΣΒ Ούλμα 1846 πριν ενταχθεί στο δυναμικό της ΦφΜ Στουτγκάρδης. Μεγαλύτερη του επιτυχία στη Στουτγκάρδη ήταν η κλήση για τον αγώνα της εθνικής Γερμανίας κάτω των 16 με την εθνική πΓΔΜ τον Σεπτέμβριο του 2008.

### Μάντσεστερ Σίτι

Η Μάντσεστερ Σίτι κάλεσε τον Κάριους και την οικογένεια του στην Αγγλία μετά τον αγώνα της εθνικής Γερμανίας κάτω των 16 με την εθνική πΓΔΜ και υπέγραψε συμβόλαιο μαζί του στις 1 Ιουλίου 2009. Ο Τόμας Άλμπετ, υποδιευθυντής της ακαδημίας της Στουτγκάρδης, δήλωσε πως ο αγγλικός σύλλογος έδωσε μεγάλο ποσό για να αποκτήσει τον Κάριους. Ο Κάριους αγωνίστηκε για την ομάδα κάτω των 18 και για την ομάδα κάτω των 21, αλλά δεν κατάφερε να συμμετέχει σε αγώνα της πρώτης ομάδας της Μάντσεστερ Σίτι.

### Μάιντς 05

Τον Αύγουστο του 2011, η Μάντσεστερ Σίτι παραχώρησε ως δανεικό τον Κάριους στην Μάιντς 05, με τον τερματοφύλακα να αγωνίζεται για τη δεύτερη ομάδα (Μάιντς 05 Β') στη Regionalliga. Στις 11 Ιανουαρίου 2012, ο δανεισμός κατέληξε σε απόλυτη μεταγραφή, καθώς ο Κάριους υπέγραψε συμβόλαιο για δύο έτη με πιθανή επέκταση για ακόμα ένα έτος (μέχρι τον Ιούνιο του 2015).

Ο Κάριους έκανε το ντεμπούτο του στις 1 Δεκεμβρίου 2012 στον αγώνα με την Αννόβερο 96, όταν μπήκε ως αλλαγή στη θέση του Σάουν Πάρκερ, καθώς ο τερματοφύλακας Κρίστιαν Βέτκλο είχε αποβληθεί. Ο Κάριους κατέλαβε τη θέση του τερματοφύλακα στη βασική ενδεκάδα και υπέγραψε τριετές συμβόλαιο με τον σύλλογο στις 12 Ιανουαρίου 2015. Τη χρονιά 2015-16, ο Κάριους έπαιξε 9 αγώνες χωρίς να δεχτεί τέρμα, απέκρουσε 2 πέναλτι και κατέλαβε τη 3η θέση στον κατάλογο των καλύτερων τερματοφύλακων της χρονιάς, σύμφωνα με την επίσημη ιστοσελίδα της Bundesliga.

### Λίβερπουλ

Στις 24 Μαΐου 2016, ο Κάριους υπέγραψε συμφωνία με τη Λίβερπουλ ΦΚ για πέντε έτη, με το ποσό της μεταγραφής να ανέρχεται στις 4.7 εκατομμύρια λίρες. Ο σύλλογος ανακοίνωσε πως ο ποδοσφαιριστής θα αγωνίζεται με τη φανέλα που θα έχει πάνω τον αριθμό 1.

### Μπεσίκτας

Στις 25 Αυγούστου 2018, ο Κάριους υπέγραψε συμφωνία με την Μπεσίκτας για 2 έτη ως δανεικός από την Λίβερπουλ, με το ποσό της μεταγραφής να ανέρχεται στα 2.5 εκατομμύρια ευρώ. 

Στις 4 Μαΐου του 2020, ο Κάριους έλυσε το συμβόλαιό του με τον τούρκικο σύλλογο.

### Νιούκασλ Γιουνάιτεντ

Στις 12 Σεπτεμβρίου 2022 ο Κάριους υπέγραψε συμβόλαιο έως τον Ιανουάριο 2023 με την Νιούκασλ Γιουνάιτεντ.

Στατιστικά καριέρας
-------------------

*Τελευταία ενημέρωση: 16 Μαΐου 2016.*

| Σύλλογος | Χρονιά | Πρωτάθλημα | Κύπελλο | Λιγκ Καπ | Ευρώπη | Σύνολο |
| --- | --- | --- | --- | --- | --- | --- |
| Σ | Τ | Σ | Τ | Σ | Τ | Σ | Τ | Σ | Τ |
| Μάιντς 05 Β' | 2011-12 | 18 | 0 | — | — | — | 18 | 0 |
| 2012-13 | 6 | 0 | — | — | — | 6 | 0 |
| 2013-14 | 3 | 0 | — | — | — | 3 | 0 |
| Σύνολο | 27 | 0 | — | — | — | 27 | 0 |
| Μάιντς 05 | 2012-13 | 1 | 0 | 0 | 0 | — | — | 1 | 0 |
| 2013-14 | 23 | 0 | 0 | 0 | — | — | 23 | 0 |
| 2014-15 | 33 | 0 | 1 | 0 | — | 2 | 0 | 36 | 0 |
| 2015-16 | 34 | 0 | 2 | 0 | — | — | 36 | 0 |
| Σύνολο | 91 | 0 | 3 | 0 | — | 2 | 0 | 106 | 0 |
| Λίβερπουλ ΦΚ | 2016-17 | 0 | 0 | 0 | 0 | 0 | 0 | — | 0 | 0 |
| Σύνολο | 0 | 0 | 0 | 0 | 0 | 0 | 0 | 0 | 0 | 0 |
| Σύνολο καριέρας | 118 | 0 | 3 | 0 | 0 | 0 | 2 | 0 | 123 | 0 |

Παραπομπές
----------

1. ↑  «Professional footballer Loris Karius at home». schwaebische.de. Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 25 Μαΐου 2016.
2. ↑  «Kids aren't pampered, says Manchester City's £1m U21 star Onuoha». dailymail.co.uk. Αρχειοθετήθηκε από το πρωτότυπο στις 4 Απριλίου 2009. Ανακτήθηκε στις 25 Μαΐου 2016. CS1 maint: Unfit url (link)
3. ↑  «05 bindet Karius». kicker.de.
4. ↑  «Mainz 05 vs Hannover 96 Match Report». goal.com.
5. ↑  «LORIS KARIUS VERLÄNGERT BEIM 1. FSV MAINZ 05». bundesliga.de. Αρχειοθετήθηκε από το πρωτότυπο στις 2 Ιουνίου 2016. Ανακτήθηκε στις 25 Μαΐου 2016.
6. ↑  «Arsenal target Loris Karius pens contract until 2018». dailystar.co.uk.
7. ↑  «Team of the Season: Neuer sweeps the board in goalkeeper vote». bundesliga.com.
8. ↑  Carroll, James (24 Μαΐου 2016). «Liverpool agree deal to sign Loris Karius». Liverpool Football Club. Ανακτήθηκε στις 24 Μαΐου 2016.
9. ↑  «Mainz goalkeeper completes £4.7million move after release clause activated». independent.co.uk.
10. ↑  Carroll, James (24 Μαΐου 2016). «Liverpool confirm Loris Karius squad number». Liverpool Football Club. Ανακτήθηκε στις 24 Μαΐου 2016.
11. ↑  «Επίσημο του Κάριους στη Νιούκαστλ». to10.gr. 12 Σεπτεμβρίου 2022. Ανακτήθηκε στις 20 Οκτωβρίου 2022.